als_Latn dik_Latn sag_Latn
Në intervistën me gazetarin Çim Peka, i pyetur se pse po në këto zgjedhje po garon pa aleatë dhe pa Metën, kryeministri Edi Rama tha se nuk ka pasur interesim të vazhdueshëm nga ana e aleatëve për të rikonfirmuar koalicionin.
Gazetari: Çfarë ju bëri kaq trim pas takimit me Lulzim Bashën, që kësaj radhe të garoni pa aleatë dhe jo vetëm pa zotin Meta
Rama: S’ka lidhje me trimërinë, ne kemi qenë që ditën e parë të bindur se koalicioni me LSI-në ka qenë një koalicion strategjik, dhe unë kam qenë vazhdimisht i qartë me qëndrimin tonë se për ne nuk diskutohet fakti që ne jemi në koalicion dhe duam të jemi në koalicion.
Nga ana e aleatëve tanë ka pasur një ngurrim të vazhdueshëm dhe një shtyrje të vazhdueshme të marrjes së një vendimi për të rikonfirmuar koalicionin, dhe kur jemi gjendur në momentin e fundit, kjo nuk ka lidhje me teoritë e konspiracionit që janë normale në këto raste, pro ka lidhje me faktin se ne thjeshtë kemi rënë dakord që të hapet rruga për regjistrimin e partisë Demokratike dhe për të mos u rikthyer në kutinë e nisjes ku pastaj mund të kishim histori të tjera”, u shpreh Rama.
als_Latn als_Latn als_Latn als_Latn